OzLabs/hebrew-wiki-articles huggingface dataset:
TLC (אלבום)

TLC הוא אלבום האולפן החמישי של להקת הבנות האמריקאית TLC.<ref name=":0"></ref> האלבום יצא לאור ב-30 ביוני 2017 על ידי חברת התקליטים העצמאית שלהן מיוזיק 852, אם כי הן נעזרו גם בחברות תקליטים אחרות בהפצת האלבום ביניהם סוני מיוזיק רד, להפצת האלבום בצפון אמריקה, ליבריישן מיוזיק להפצת האלבום באוסטרליה, וורנר מיוזיק גרופ להפצת האלבום ביפן וכדומה.<ref name=":0" />

האלבום הגיע למקום ה-38 במצעד הבילבורד 200.<ref></ref>

== סינגלים וסוגה ==
מתוך האלבום יצאו מספר סינגלים ביניהם השיר "Way Back" אשר ננס לעשירייה הפותחת במצעד שירי ה-R&B לבוגרים ונהיה לשיר הרביעי שלהן לעשות זאת והשיר "Haters", אשר יצא לאור כסינגל המוביל מהאלבום. בנוסף לאלבום יצאה מהדורה מורחבת בבריטניה בלבד שכללה להיטים ישנים של הלהקה.

מבחינה מוזיקלית האלבום הוא אלבום פופ ו-R&B עם השפעות של מוזיקת שנות ה-90. זהו אלבומם הראשון מזה 15 שנה.

== ביקורות והצלחה ==
האלבום קיבל ביקורות חיוביות מהמבקרים שרבים מהם שיבחו את השפעות שנות ה-90 אשר היו מורגשות באלבום אך מצד שני מתחו ביקורת על כך שהוא לא היה טוב כמו אלבומיהן הקודמים. האלבום הגיע בשיאו למקום ה-38 בארצות הברית כאשר מכר 12 אלף עותקים, מתוכם 11 אלף במכירות טהורות.<ref name=":1" />

בנוסף לכך, הוא הגיע למקום ה-20 במצעד אלבומי ה-R&B וההיפ-הופ.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!יפן (Oricon Charts)<ref name=":1"></ref>
|
|4,586
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
!ארצות הברית
| rowspan="3" |30 ביוני 2017
| rowspan="3" |תקליטור • הורדה דיגיטלית
| rowspan="3" |רגילה • דלוקס
|מיוזיק 852 • סוני מיוזיק רד
|<ref></ref>
|-
!בריטניה
| rowspan="2" |קוקינג ויניל
|<ref></ref>
|-
!צרפת
!<ref></ref>
|}

== קישורים חיצוניים ==

== הערות שוליים ==

קטגוריה:אלבומי TLC
קטגוריה:אלבומים שהופקו על ידי ד'מייל
קטגוריה:אלבומים בהוצאה עצמית
Miss Thang

Miss Thang (בעברית: גברת ת'אנג) הוא אלבום הבכורה של הזמרת מוניקה, אשר יצא לאור ב-18 ביולי 1995 על ידי רוודי רקורדס ואריסטה רקרודס בארצות הברית. האלבום הוקלט עוד שמוניקה הייתה נערה בהדרכתו וליויו של המפיק דאלס אוסטין ששימש עבורה כמנטור וגם כאחד המפיקים של האלבום. האלבום מכיל מגוון של ז'אנרים ביניהם היפ-הופ-נשמה, R&B עכשווי, פופ ומוזיקה עכשווית לבוגרים. באלבום היו מעורבים מספר מפיקים אותם גייס אוסטין בעצמו ביניהם צמד המפיקים טים ובוב, דארלי סימונס, צמד המפיקים סולשוק וקרלין וכו'...

עם שחרורו האלבום קיבל ביקורות שנעו בין מעורבות לחיוביות אשר החמיאו לרב-גוניות של מוניקה, לסאונד הבוגר של האלבום ולמספר השירים האקלקטי של האלבום. בנוסף לביקורות החיוביות האלבום גם זכה להצלחה מסחרית כאשר מכר 3 מיליון עותקים בארצות הברית ובכך היה זכאי למעמד פלטינה משולשת. אם כי הצלחת האלבום בהתחלה הייתה פושרת כאשר האלבום הגיע למקום ה-36 במדינה אך הוא הצליח להגיע לעשירייה הפותחת במצעד אלבומי ה-R&B וההיפ-הופ. בנוסף האלבום הגיע גם למעמד זהב בקנדה שם מכר 50 אלף עותקים והגיע למקום ה-20 במדינה. בניו זילנד האלבום הגיע למקום הכי גבוה כאשר הגיע למקום ה-9 והיה לאלבום שלה שהגיע למיקום הכי גבוה במדינה עד 2018.

מתוך האלבום יצאו לאור 4 סינגלים ביניהם השיר "" שהיה לסינגל הראשון מהאלבום ולאחריו גם יצא לאור השיר "Before You Walk Out of My Life" ובכך מוניקה שברה שיא כאשר הפכה לאמן הצעיר ביותר שהצליח להכניס יותר משיר אחד למקום הראשון במצעד ה-R&B האמריקאי. בנוסף השירים גם הגיעו לעשירייה הפותחת בניו זילנד. בנוסף יצאו עוד שני סינגלים מהאלבום: "Like This and Like That" ו-"Why I Love You So Much" אשר הגיעו גם הם לשלישייה הראשונה במצעד שירי ה-R&B האמריקאי. במצעד האמריקאי הרשמי כל ארבעת הסינגלים הצליחו להגיע לעשירייה הפותחת ובכך מוניקה הפכה לבין האמנים הבודדים שהצליחו לעשות זאת. בעקבות הצלחת האלבום מוניקה ביססה את מעמדה כאחת מזמרות ה-R&B המצליחות ביותר של אותה תקופה. בעקבות יציאת האלבום היא גם גרפה 4 מועמדויות בטקס פרסי הנשמה ואף הייתה מועמדת גם לפרס AMA וזכתה בפרס בילבורד.

== קישורים חיצוניים ==

==הערות שוליים==

קטגוריה:אלבומי בכורה מ-1995
קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי טים & בוב
קטגוריה:אלבומי חברת אריסטה רקורדס
קטגוריה:אלבומי חברת רוודי רקורדס
ספיידרוומן (סדרת טלוויזיה)

ספיידרוומן (באנגלית: Spider-Woman) היא סדרת גיבורי על מונפשת אמריקאית, המבוססת על דמות בעלת אותו שם שנוצרה על ידי ארצ'י גודווין ומארי סברין, בבעלות מארוול קומיקס. הסדרה הופקה על ידי DePatie–Freleng Enterprises ו-Marvel Comics Animation, כאשר שתי החברות בבעלות Marvel Entertainment.

הסדרה שודרה לראשונה בארצות הברית בערוץ ABC, החל מ-22 בספטמבר 1979 עד 5 בינואר 1980. בישראל הסדרה שודרה לראשונה בדיבוב לעברית בערוץ הילדים בשנת 1992, שתים עשרה שנים לאחר סיום הסדרה המקורית. לסדרה הופקה עונה אחת הכוללת 16 פרקים באורך 30 דקות.

זוהי הסדרה האחרונה שהפיקה חברת DePatie–Freleng Enterprises, לפני התאגדותה מחדש כ-Marvel Productions.

== תקציר העלילה ==
הסדרה עוקבת אחר ג'סיקה דרו, עורכת-דין שבילדותה נעקצה והורעלה על ידי עכביש כאשר ביקרה במעבדה של אביה. אביה, דוקטור דרו, הציל את חייה בעזרת שיקוי חדשני, שגם העניק לה כוחות עכביש מופלאים אשר הופכים אותה לספיידרוומן. במהלך הסדרה, ג'סיקה בתור ספיידרוומן נלחמת נגד כוחות הרשע ומצילה את העולם.

== סקירת הסדרה ==

== דמויות ==
* ג'סיקה דרו/ספיידרוומן – עורכת-דין בעלת כוחות עכביש, לאחר שנעקצה והורעלה על ידי החיה.
* אלכסנדר רו – אביה המדען של ג'סיקה.
* ג'ף האנט – צלם מגזין.
* בילי דרו – אחיין של ג'סיקה.
* מילר הבלש – בלש העובד באגף המשטרה.
* צ'יף קופר – מפקד המשטרה.
* פיטר פארקר/ספיידרמן – גיבור-על ובעל ברית של ספיידרוומן. זוהי הסדרה הראשונה שלא קרויה על שמו בה הוא מופיע, כמו כן המדבב המקורי שלו הוא פול סולס שדיבב אותו גם בסדרה "ספיידרמן" ששודרה בין השנים 1967–1970, אף על פי שאין קשר בין שתי הסדרות.

== מדבבים ==
הדיבוב העברי בוים והופק על ידי יעקב שם טוב.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|ג'סיקה דרו/ספיידרוומן
|ג'ואן ואן ארק
|אורנה כץ
|-
|ג'ף האנט
|ברוס מילר
|שמעון כהן
|-
|בילי דרו
|בריאן סקוט
|
|-
|מילר הבלש
|לארי קרול
|
|-
|צ'יף קופר
|לואו קרוגמן
|
|-
|פיטר פארקר/ספיידרמן
|פול סולס
|יהויכין פרידלנדר
|-
|קריינות פתיחה
|דיק טופלד
|מלאכי חזקיה
|-
|קריינות סיום
|לני ויינריב
|
|}
בנוסף דיבבו בדיבוב המקורי ויק פרין, טוני יאנג, ג'ון מילפורד, איילין לאטר, קרן מאשון ופול וינצ'ל, ואילו בדיבוב העברי דיבבו גם אסף כחולי, מיקי קם, חני נחמיאס ואבי פניני.

== קישורים חיצוניים ==

* 

== הערות שוליים ==

קטגוריה:סדרות טלוויזיה שמבוססות על קומיקס
קטגוריה:מארוול קומיקס - סדרות טלוויזיה
קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות שעלו לשידור בשנות ה-1970
קטגוריה:ABC: תוכניות וסדרות
קטגוריה:סדרות הנפשה של מארוול קומיקס
אורורה (רשת אוניברסיטאות)

אורורה (באנגלית: Aurora) היא רשת של אוניברסיטאות אירופאיות שמוקדשת להשפעה החברתית של פעילותם ותרומה ליעדים לפיתוח בר קיימא, אשר נוסדה באוקטובר 2016. לאורורה יש מועצה כללית המורכבת מהרקטורים / נשיאי אוניברסיטאות אורורה - או נציגיהם הרשמיים. המועצה הכללית מתכנסת פעמיים בשנה. לצד המועצה הכללית, לרשת אוניברסיטאות האורורה יש ועדה של שלושה רקטורים ונשיאים המופקדים על הנהלת הרשת. מטה הרשת ממוקם באוניברסיטת VU באמסטרדם שבהולנד.
בהתאמת מצוינות אקדמית עם רלוונטיות חברתית, אורורה זיהתה ארבעה נושאים עיקריים:<ref>Aurora, [https://aurora-network.global/what-we-do/ What We Do].</ref>
* גיוון והכלה - קבוצת העבודה של אורורה בנושא גיוון והכלה מכוונת כוללת שלושה מרכיבים: (1) ליצור הזדמנויות שוות לסגל ולסטודנטים; (2) ליצור סביבת עבודה ולמידה באוניברסיטאות בה מוערכות פרספקטיבות שונות באופן מפורש (3) לנצל את היכולת לייצר יצירתיות מנקודות מבט שונות, הן בהוראה והן בחינוך.
* השפעה חברתית ורלוונטיות של מחקר-נועדה להבהיר ברשת אורורה את תפקידה של האוניברסיטה בחברה ואת עמדתה ביחס לאתגרים העולמיים.
* סטודנטים - רשת אוניברסיטאות אורורה מייחסת משקל רב למעורבות הסטודנטים, הן באוניברסיטאות והן כרשת. זו הסיבה שמעורבות התלמידים ומצפינה את אחד מארבעת הנושאים המרכזיים של אורורה
* חדשנות בהוראה ולמידה - אורורה יכולה לשרת את האוניברסיטאות החברות בה באופן ספציפי בהקשר של חדשנות בהוראה ולמידה, המובנת ככוללת התפתחויות בדיגיטציה של החינוך כמו גם חדשנות בתוכן ואיזון תוצאות הלמידה הקשורות לנושאים, כללים קוגניטיביים ואישיים.

נושאים נוספים הנובעים משיתוף פעולה ברשת בין־לאומית, הם:
* בין־לאומיות
* קיימות

== רשימת האוניברסיטאות ==
להלן רשימת החברים נכון לשנת 2024:<ref>Aurora, [https://aurora-universities.eu/members/ Members]</ref>

* 

* אוניברסיטת נאפולי פדריקו השני

* אוניברסיטת איסלנד

* אוניברסיטת מינסוטה

* אוניברסיטת דיסבורג-אסן

* 

* אוניברסיטת VU באמסטרדם 

* 

* 

* 

== ראו גם ==
* רשת אוטרכט
* אירופאום
* הליגה האירופית לאוניברסיטאות מחקר
* קבוצת קוימברה

== קישורים חיצוניים ==
* 

== הערות שוליים ==

*
ולבה

ממוזער
ולבה או הואלבה (בספרדית: Huelva) היא עיר באנדלוסיה שבדרום־מערב ספרד, המונה כ־140 אלף תושבים.

העיר היא ביתה של קבוצת הכדורגל הוותיקה ביותר בספרד, רקראטיבו ולבה, שהוקמה ב־1889.

== היסטוריה ==
ההתיישבות באזור החלה סביב 1250 לפנה"ס, כאשר התיישבות קבע של פיניקים החלה במאה ה-9 לפנה"ס.

בעיר נמצאו שרידים מההתיישבות הרומית, כולל מטבעה עם מטבעות רבים המכילים את שם העיר הרומית אונובה (Onuba). גלגל עץ גדול ששימש במכרה נחושת מהתקופה הרומית נתרם למוזיאון הבריטי.

בשנת 712 נכבשה העיר על ידי מוסא בן נציר כחלק מהכיבוש המוסלמי של ספרד שהחל שנה קודם. הערבים קראו לעיר ואלבה (Walbah).

במהלך מלחמת העולם השנייה העיר שימשה לפעילות ריגול של בריטים וגרמנים, בין היתר גופה עם מסמכים מזויפים הוטלה על חוף ולבה על ידי הבריטים, במבצע שכונה "מבצע קציצה".

== תחבורה ==
בעיר פועלת חברת האוטובוסים גרופו דמס. מסילת הרכבת אינה מרכזית כפי שהייתה בעבר ומהווה נתיב תחבורה זניח. הנמל הוא נתיב תחבורה חשוב, וניתן להפליג ממנו על בסיס שבועי לערים לאס פאלמאס דה גראן קנריה וארסיפה שבאיים הקנריים. אין בעיר שדה תעופה, שדות התעופה הקרובים הם פארו במרחק 93 ק"מ וסביליה במרחק 95 ק"מ.

== תיירות ==
האקלים בעיר ים תיכוני, חורף קצר ורטוב וקיץ ארוך, חם ויבש.

העיר ומספר ערים סמוכות מכונות "ערי קולומבוס", בהן עבר כריסטופר קולומבוס בחיפושיו אחר מימון להפלגה הידועה שלו. בין היתר פגישתו במנזר רבידה שהובילה אותו לאיזבלה הראשונה, מלכת קסטיליה, שמימנה את מסעותיו. לזכר המאורע הוצב בעיר פסל מונומנטלי בגובה 37 מטרים.

== ספורט ==
העיר היא ביתו של רקראטיבו דה ולבה (Recreativo de Huelva), מועדון הכדורגל הוותיק ביותר בספרד.

==קישורים חיצוניים==

* 
* 
* 

קטגוריה:ספרד: ערים
קטגוריה:פיניקים: מושבות
קטגוריה:יישובים שהוקמו ב-1834
ויליאם ה. האנט

ויליאם הנרי האנט (באנגלית: William Henry Hunt ; 12 ביוני 1823 – 27 בפברואר 1884) היה מזכיר הצי של ארצות הברית בממשליהם של נשיאי ארצות הברית ג'יימס גרפילד וצ'סטר ארתור, שגריר ארצות הברית ברוסיה ושופט.
==ביוגרפיה==
ויליאם הנרי האנט נולד בצ'ארלסטון, קרוליינה הדרומית. הוא למד באוניברסיטת ייל ובבית הספר למשפטים שלה והשתלם במשפטים אצל תאודור האנט ורנדל האנט בניו אורלינס. בין השנים 1844–1878 הוא עסק בעריכת דין במגזר הפרטי. ב-1862 הוא שירת כקולונל בצבא הקונפדרציה. ב-1866 הוא היה פרופסור למשפט אזרחי באוניברסיטת לואיזיאנה (כיום אוניברסיטת טוליין) בשנים 1876–1877 הוא היה התובע הכללי של לואיזיאנה.

ב-18 באפריל 1878 הציג נשיא ארצות הברית רתרפורד הייז את מועמדותו של האנט כשופט בבית המשפט לעתירות (Court of Claims) לאחר התפטרותו של אבנעזר פק. מינויו אושר על ידי הסנאט של ארצות הברית ב-15 במאי 1878 ונכנס לתוקף באותו יום. שירותו בבית המשפט הסתיים ב-11 במרץ 1881 לאחר שהתפטר.

בשנים 1881–1882 כיהן האנט כמזכיר הצי של ארצות הברית בקבינטים של ג'יימס גרפילד ושל צ'סטר ארתור. לאחר מכן מונה האנט כשגריר ארצות הברית ברוסיה. הוא מת בעת כהונתו שם בסנקט פטרבורג ב-27 בפברואר 1884.

צי ארצות הברית הנציח אותו בקריאת משחתת על שמו שהייתה בשירות בשנות ה-20 ו30 של המאה ה-20 ובמלחמת העולם השנייה הועברה אל הצי המלכותי הבריטי. משחתת נוספת שנקראה על שמו הייתה בשירות בשנים 1943–1963.

==קישורים חיצוניים==

* [https://www.fjc.gov/history/judges/hunt-william-henry-0 "Hunt, William Henry - Federal Judicial Center". www.fjc.gov.]
* 

==הערות שוליים==

קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל ג'יימס גרפילד
קטגוריה:חברי הקבינט של ארצות הברית בממשל צ'סטר ארתור
קטגוריה:אנשי צבא הקונפדרציה
קטגוריה:בוגרי בית הספר למשפטים באוניברסיטת ייל
קטגוריה:שופטי בתי המשפט הפדרליים של ארצות הברית
קטגוריה:שגרירי ארצות הברית ברוסיה
קטגוריה:אמריקאים שנולדו ב-1823
קטגוריה:אמריקאים שנפטרו ב-1884
קתרינה קאיף

קתרינה קאיף (באנגלית: Katrina Kaif; נולדה ב-16 ביולי 1983) היא שחקנית אנגלייה המשחקת בסרטי בוליווד רבים, אחת השחקניות המרוויחות ביותר.

==ביוגרפיה==
נולדה בהונג קונג ועברה עם משפחתה ללונדון. החלה לדגמן בהיותה נערה. באחת מתצוגות האופנה בלונדון הבחין בה הבמאי הבוליוודי קייזאד גוסטד (Kaizad Gustad) וליהק אותה לסרטו הכושל "בום" (2003). בזמן הצילומים של הסרט בהודו היא דגמנה בהודו והחלה להצליח בדוגמנות בהודו אך במאי סרטים היססו ללהק אותה עקב העדר שליטה בשפה ההינדית. ב-2004 שיחקה בסרט Malliswari, קומדיה רומנטית בשפה ההודית "טלוגו". בעקבות הסרט כיכבה בקומדיות רומנטיות בוליוודיות נוספות שהיו לשוברי קופות. בשנת 2007 שיחקה בסרט "נמסטה, לונדון" לצד אקשאיי קומאר. 

ב-2009 כיכבה בדרמה New York העוסקת בהשלכות פיגוע הטרור במגדלי התאומים ועל תפקיד זה הייתה מועמדת לפרס השחקנית הטובה בטקס פרסי פילמפייר. מועמדות נוספת לפרס זה קיבלה על תפקידה בסרט Mere Brother Ki Dulhan משנת 2011. בשנת 2012 היא השתתפה בקליפ של "Chikni Chameli".

סרט הדרמה התקופתי בהרט (2019), בכיכובה של קאיף, גרף 46 מיליון דולר ברחבי העולם והיה לאחת ההצלחות הקופתיות הגדולות של בוליווד.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה הודיות
קטגוריה:שחקניות קולנוע וטלוויזיה אנגליות
קטגוריה:דוגמניות הודיות
קטגוריה:דוגמניות אנגליות
קטגוריה:אנגלים ממוצא הודי
קטגוריה:נשים הונג קונגיות
קטגוריה:בריטיות שנולדו ב-1983
קטגוריה:בריטים שנולדו ב-1983
דיפיקה פדוקון

דיפיקה פדוקון (באנגלית: Deepika Padukone; נולדה ב-5 בינואר 1986) היא שחקנית ומפיקת קולנוע הודית. זוכת פרסים רבים ובכללם 3 זכיות בפרסי פילמפייר, האוסקר הבוליוודי. מהשחקניות המרוויחות ביותר בהודו.

בשנת 2018 נבחרה על ידי מגזין טיים לאחת מ-100 האנשים המשפיעים ביותר.

== ביוגרפיה ==
אביה, פראקאש פדוקון, היה שחקן בדמינטון, אלוף העולם לשנת 1980. היא נולדה בקופנהגן, בירת דנמרק. גדלה בעיר בנגלור. בצעירותה שיחקה בדמינטון ברמה הלאומית, אך עזבה את הספורט לטובת דוגמנות. בעקבות קריירת הדוגמנות קיבלה הצעות לשחק בסרטים וכיכבה בסרט בשפה ההודית קאנדה בשנת 2006. הסרט הבא שלה, Om Shanti Om זיכה אותה בפרס הופעת הבכורה הנשית הטובה ביותר של פילמפייר.

הסרט קוקטייל משנת 2012 היווה נקודת מפנה בקריירה שלה, בעקבותיו הפכה לשחקנית מצליחה. בנוסף על הסרטים הבוליוודיים שיחקה ב-2017 בסרט ההוליוודי XXX: Return of Xander Cage.

בשנת 2019 הקימה חברת הפקות משל עצמה, קה הפקות.

בשנת 2023 שיחקה בסרט "Pathaan" לצד כוכבי הקולנוע ההודי סלמאן ח'אן ושאה-רוח' ח'אן. 

פדוקון היא יושבת ראש האקדמיה לווידאו של מומביי, מייסדת עמותת "לחיות לאהוב לצחוק" המקדמת מודעות לבריאות הנפש בהודו.

בשנת 2014 הדיחה את קתרינה קאיף מהמקום הראשון ברשימת הנשים הסקסיות של מגזין FHM.

==קישורים חיצוניים==

* 

קטגוריה:שחקניות קולנוע וטלוויזיה הודיות
קטגוריה:דירקטוריות
קטגוריה:נשים זוכות פרסים
קטגוריה:דוגמניות הודיות
קטגוריה:הודים שהופיעו ברשימת טיים 100
קטגוריה:זוכי פרס פילמפייר
קטגוריה:ילידות 1986
קטגוריה:הודים שנולדו ב-1986
סקובי-דו 2: חופשי חופשי

סקובי-דו 2: חופשי חופשי (באנגלית: Scooby-Doo 2: Monsters Unleashed) הוא סרט לייב אקשן אמריקאי מסוגת קומדיית אימה, שיצא לאקרנים ב-2004 ובוים על ידי ראג'ה גוסנל ונכתב על ידי ג'יימס גאן וקרייג טיטלי. הסרט מבוסס על סדרת הנפשה בעלת אותו שם. זהו סרט המשך לסרט סקובי-דו משנת 2002.

גם בסרט ההמשך מככבים פרדי פרינז ג'וניור, שרה מישל גלר, מת'יו לילארד, לינדה קרדליני וניל פאנינג כקולו של סקובי-דו.

==תקציר העלילה==
סקובי דו וחבורתו יוצאים לפתור את תעלומת הדמות המסתורית עטוית המסכה שמפרה את שלוות העיר קולסוויל בעזרת צבא של מפלצות אשר הורס את העיר.

== צוות שחקנים ==
*פרדי פרינז ג'וניור - פרד "פרדי" ג'ונס
*שרה מישל גלר - דפני בלייק
*מת'יו לילארד - שאגי רוג'רס
*לינדה קרדליני - ולמה דינקלי
*ניל פאנינג - סקובי דו (קול)
*סת' גרין - פטריק וייסלי
*פיטר בויל - ג'רמיה ויקלס
*טים בלייק נלסון - ד"ר ג'ונתן ג'קובו
*אליסיה סילברסטון - הת'ר ג'ספר האו

==קישורים חיצוניים==

*

קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטי המשך אמריקאיים
קטגוריה:סרטי 2004
קטגוריה:סרטי האחים וורנר
קטגוריה:סרטי בלשים
קטגוריה:סרטים מבוססי סדרות טלוויזיה
קטגוריה:סרטים מצוירים למחצה
קטגוריה:סרטים על כלבים
קטגוריה:זוכי פרס פטל הזהב: סרטים
קטגוריה:סרטי לוני טונס
קטגוריה:סרטי סקובי דו
שלג באוגוסט

שלג באוגוסט הוא סרט דרמה ישראלי משנת 1993, בבימויו וכתיבתו של חגי לוי. בסרט מככבים רמי הויברגר ואביגיל אריאלי, אשר הייתה מועמדת לפרס אופיר לשחקנית המשנה הטובה ביותר.

גיבור הסרט הוא בן במשפחה השייכת לקהילת יוצאי איטליה בירושלים שחייה התרבותיים מרוכזים בבית הכנסת האיטלקי בירושלים והם מדברים באיטלקית מתובלת במילים בעברית.

== תקציר העלילה ==
גבי ד'אנג'לו (רמי הויברגר) מתנה אהבה עם חברתו נעמה (גני בן נר). שניהם חוזרים בשאלה מהקהילה הדתית של יוצאי איטליה בירושלים שמתפללים בבית הכנסת האיטלקי בירושלים.

לאחר ליל אהבה סוער הוא נרדם וחולם שנעמה נלקחת ממנו על ידי חבורת חרדים. בבוקר הוא לא מוצא אותה. חברו גיא (שי אביבי) מייעץ לו לחפש אותה בירושלים. גבי מסכים בלית ברירה היות שהוא יודע שלא יתקבל בקהילה בעין יפה לאחר שיצא בשאלה.

בירושלים הוא נפגש באלסנדרה (אביגיל אריאלי), חברתה הקרובה של נעמה והיא מחליטה לסייע לו בחיפושים. גבי מגיע לבית הכנסת והחכם ליאו (יעקב בנאי) משוחח איתו באיטלקית ויועץ לו אביו מריו (נסים זוהר) ואמו ג'ובנה (סנדרה שדה) מקבלים אותו בחביבות ומזמינים אותו לארוחה בביתם ביחד עם אורח (דני מוג'ה). כולם משוחחים באיטלקית.

בריון חרדי (שרון רג'יניאנו) מזהיר את גבי שיפסיק את החיפוש אחרי נעמה אבל הוא לא נרתע. הוא נפגש עם הרב דיקשטיין (הלל נאמן) שניהל לאחרונה שיחות עם נעמה אך אין הוא יודע לאן נעלמה. לבסוף הוא נפגש עם הרב אורבך (יוסי יבלונקה) שגם הוא אינו מוסר לו היכן נעמה אבל אשתו ורה (ריטה שוקרון) שהיא אחותה של ג'ובאנה מוסרת לה את המקום בו נמצאת נעמה, "בית חנה", פנימייה תורנית לבנות.

גבי מצליח להיכנס לפנימייה ביחד עם אלסנדרה כשהם מתחזים לזוג חרדי. לאחר חיפוש בפנימייה הוא מוצא את נעמה אבל היא רוצה להישאר שם והם נאלצים לחזור.

גבי חוזר למשפחתו ונושא נאום הספד לסבו באיטלקית ומצטט אותו כאומר: "הכל תלוי בך ואפילו אם יורד שלג באוגוסט, תתנער ממנו" (מכאן שם הסרט). את אהבתו לנעמה הוא מחליף ברומן חדש עם אלסנדרה.

== שחקנים ==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| רמי הויברגר || גבי ד'אנג'לו
|-
| אביגיל אריאלי || אלסנדרה
|-
| גני בן נר|| נעמה
|-
| סנדרה שדה || ג'ובנה ד'אנג'לו
|-
| נסים זוהר || מריו ד'אנג'לו
|-
| ריטה שוקרון || ורה אורבך
|-
| יוסי יבלונקה|| הרב אורבך
|-
| הלל נאמן || הרב דיקשטיין
|-
| שרון רג'יניאנו || חרדי
|-
| יעקב בנאי || חכם ליאו
|-
| דני מוג'ה || אורח במשפחת ד'אנג'לו
|-
| שי אביבי || גיא
|}

== קישורים חיצוניים ==

* 
* [https://jfc.org.il/movie/37327-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]

קטגוריה:סרטי 1993
קטגוריה:סרטים ישראליים
קטגוריה:סרטים בעברית
קטגוריה:סרטים באיטלקית
קטגוריה:סרטי דרמה ישראליים
קטגוריה:ירושלים בקולנוע
קטגוריה:סרטים ישראליים משנת 1993
אלמה זאדיץ'

אלמה זאדיץ (בבוסנית: Alma Zadić; נולדה ב-24 במאי 1984) היא פוליטיקאית ועורכת דין אוסטרית, המכהנת כשרת המשפטים באוסטריה בממשלת קורץ השנייה החל מינואר 2020, חברה בפרלמנט האוסטרי מטעם מפלגת הירוקים.

==ביוגרפיה==

אלמה זאדיץ' נולדה בשנת 1984 בעיר טוזלה בצפון-מזרח בוסניה והרצגובינה של היום (אשר הייתה אז הרפובליקה הסוציאליסטית של בוסניה והרצגובינה כחלק מיוגוסלביה) להורים בוסניאקים-מוסלמים, שניהם מהנדסים במקצועם. בשנת 1994 בהיותה בת עשר, נמלטו זאדיץ' ומשפחתה מבוסניה עקב המלחמה שהתרחשה במדינה באותן שנים והם התיישבו בווינה שבאוסטריה. בשנת 2003 היא החלה לימודי משפטים בפקולטה למשפטים באוניברסיטת וינה, ובהמשך הדרך היא זכתה במלגת פולברייט ללימודי תואר שני באוניברסיטת קולומביה שבניו יורק וסיימה את התואר ב-2007. בתקופת לימודי המשפטים עבדה כחוקרת משפט זוטרה בארגון ההגירה הבינלאומי שבווינה ועברה התמחות בית הדין הפלילי הבינלאומי ליוגוסלביה לשעבר שבהאג.

לאחר שסיימה את לימודיה עבדה בין השנים 2015-2011 כשותפה במשרד עורכי דין בינלאומי בשם Freshfields Bruckhaus Deringer (FBD) שבסיסו ממוקם בלונדון ולאחר מכן עד שסיימה את תפקידה בארגון קודמה לתפקיד שותפה בכירה. בקיץ 2017 נכנסה לפוליטיקה כחברת הפרלמנט האוסטרי מטעם מפלגת JETZT . בחודש יולי 2019 עברה למפלגת הירוקים ושובצה במקום החמישי ובחודש ספטמבר באותה שנה נבחרה שוב ללמועצה הלאומית. היא הייתה שותפה במשא ומתן להרכבת הממשלה בין מפלגת הירוקים לבין המפלגה הנבחרת, מפלגת העם האוסטרית (ÖVP) בראשות קנצלר אוסטריה סבסטיאן קורץ. בינואר 2020 מונתה לתפקיד שרת המשפטים כחלק מההסכם הקואליציוני בין המפלגות והפכה לשרה הראשונה בממשלה שאינה ילידת המדינה. בעקבות כניסתה לתפקיד הפכה למטרה מצד חוגי ימין-קיצוניים לפגיעה, בין היתר נחשפה לביקורת חריפה, גידופים ואיומים על חייה בשל היותה מוסלמית ומהגרת, בשל כך הוצמדה לה אבטחה משטרתית. זאדיץ' מגדירה עצמה כמוסלמית אך היא לא חשה זיקה לדת. זאדיץ' דוגלת בתפיסת עולם ליברלית ופועלת לאורך השנים לקידום נושאים חברתיות לרבות זכויות אדם, זכויות מיעוטים ואיכות הסביבה.

==קישורים חיצוניים==

* 
* 

==הערות שוליים==

קטגוריה:שרי ממשלת אוסטריה
קטגוריה:פוליטיקאיות אוסטריות
קטגוריה:חברי פרלמנטים
קטגוריה:נשים מוסלמיות
קטגוריה:אוסטריות שנולדו ב-1984
קרחון ארוס

קרחון ארוס (באנגלית: Eros Glacier) הוא קרחון בחוף המזרחי של האי אלכסנדר, שבאנטארקטיקה.

אורכו של הקרחון 13 קילומטרים; רוחבו 4 קילומטרים (בשפכו).

הקרחון זורם מרמת פלאנט לכיוון דרום-מזרח, ונשפך אל מדף הקרח ג'ורג' השישי בסמוך צפונית למצוק פוסיל.

== היסטוריה ==
=== גילוי ומיפוי הקרחון ===

הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

שפכו של הקרחון נסקר ומופה על ידי המשלחת הבריטית אל ארץ גרהאם בשנת 1936.

הקרחון נסקר בשנית בשנת 1948 ובשנת 1949 על ידי סקר שטחי חסות איי פוקלנד.

הקרחון כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, הקרחון נקרא על שמו של האסטרואיד ארוס. שם זה ניתן לקרחון בעת שניתנו השמות לקרחון פלוטו ולקרחון אורנוס.

== ראו גם ==

== לקריאה נוספת ==

<div class="mw-content-ltr">• Salvatore, Maria Cristina. (2001), [https://www.researchgate.net/publication/235780159_Geomorphological_sketch_map_of_the_Fossil_Bluff_area_Alexander_Island_Antarctica_mapped_from_aerial_photographs Geomorphological sketch map of the Fossil Bluff area (Alexander Island, Antarctica) mapped from aerial photographs], Antarctic Science. 13. 75-78. 10.1017/S0954102001000116</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:4576 קרחון ארוס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124874 קרחון ארוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4320&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ארוס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4576&fid=antgeo_107 תצלום לוויין של אזור קרחון ארוס]
* [http://distancebetween.info/eros_glacier מחשבון מרחקים - מרחק אתרים סמוכים מקרחון ארוס]
* [https://www.yr.no/place/Antarctica/Other/Eros_Glacier/long.html תחזית מזג אוויר עדכנית ארוכת טווח עבור קרחון ארוס]

== הערות שוליים ==

ארוס
קרחון פלוטו

קרחון פלוטו (באנגלית: Pluto Glacier) הוא קרחון בחוף המזרחי של האי אלכסנדר, שבאנטארקטיקה.

אורכו של הקרחון 18 קילומטרים; רוחבו 7 קילומטרים (בשפכו).

הקרחון זורם לכיוון מזרח, ונשפך אל מדף הקרח ג'ורג' השישי בסמוך צפונית למצוקי סאקסשן.

== היסטוריה ==
=== גילוי ומיפוי הקרחון ===

החוף באזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הקרחון מופה בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.

שפכו של הקרחון נסקר באופן חלקי בשנת 1936 על ידי המשלחת הבריטית אל ארץ גרהאם.

הקרחון נסקר בשנים 1948 ו-1949 על ידי משלחת חקר שטחי חסות איי פוקלנד.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, הקרחון נקרא על שמו של כוכב הלכת הננסי פלוטו.

== ראו גם ==

== לקריאה נוספת ==

<div class="mw-content-ltr">• RILEY, T., FLOWERDEW, M., & WHITEHOUSE, M. (2012), [https://www.cambridge.org/core/journals/geological-magazine/article/chrono-and-lithostratigraphy-of-a-mesozoictertiary-fore-to-intraarc-basin-adelaide-island-antarctic-peninsula/6E9870AF37C3A6BB2C39F0D1D093FE93 Chrono- and lithostratigraphy of a Mesozoic–Tertiary fore- to intra-arc basin: Adelaide Island, Antarctic Peninsula], Geological Magazine, 149(5), 768-782. doi:10.1017/S0016756811001002</div>

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009] , U.S. Geological Survey Geologic Investigations Series Map I–2600–C, 1 map sheet, 28-p</div>

<div class="mw-content-ltr">• Sven Brysch, [https://archiv.ub.uni-heidelberg.de/volltextserver/25582/1/Dissertation_Brysch.pdf Changes in climate and palaeoenvironment during the Late Jurassic–Early Cretaceous in southern South America and western Antarctica] , Heidelberg, 2018</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11894 קרחון פלוטו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11378&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פלוטו] באתר הגאזט האנטארקטי המשווה SCAR של ממשלת אוסטרליה
* [https://zh.mindat.org/feature-6623395.html קרחון פלוטו] באתר mindat
* [https://www.yr.no/place/Antarctica/Other/Pluto_Glacier/long.html תחזית מזג אוויר עדכנית ארוכת טווח עבור קרחון פלוטו]

== הערות שוליים ==

פלוטו
מצוקי סאקסשן

מצוקי סאקסשן (באנגלית: Succession Cliffs; מילולית: מצוקי רצף) היא שורה של מצוקים תלולים לאורך החוף המזרחי של האי אלכסנדר, שבאנטארקטיקה.

אורך קיר המצוקים 2.8 קילומטרים. 

המצוקים מצויים בסמוך מדרום לקרחון פלוטו.

== היסטוריה ==
=== גילוי ומיפוי המצוקים ===

המצוקים התגלו לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

המצוקים נסקרו ומופו לראשונה (באופן גס וחלקי) על ידי המשלחת הבריטית אל ארץ גרהאם בשנת 1936.

המצוקים נסקרו בשנית בשנת 1948 על ידי משלחת חקר שטחי חסות איי פוקלנד.

=== מקור השם ===

שמם של המצוקים ניתן להם על ידי משלחת חקר שטחי חסות איי פוקלנד.

שמם של המצוקים ניתן להם בשל מראה המצוקים - בהם ניתן לראות בסלעי המצוקים החשופים רצף (באנגלית: סאקסשן) של שכבות גאולוגיות.

== ראו גם ==

== לקריאה נוספת ==

<div class="mw-content-ltr">• Sven Brysch, [https://archiv.ub.uni-heidelberg.de/volltextserver/25582/1/Dissertation_Brysch.pdf Changes in climate and palaeoenvironment during the Late Jurassic–Early Cretaceous in southern South America and western Antarctica] , Heidelberg, 2018</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:14750 מצוקי סאקסשן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14194&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוקי סאקסשן] באתר הגאזט האנטארקטי המשווה SCAR של ממשלת אוסטרליה
* [https://zh.mindat.org/feature-6626228.html מצוקי סאקסשן] באתר mindat

== הערות שוליים ==

סאקסשן
יורש העצר של דובאי

נסיך הכתר של דובאי (בערבית: ولي عهد دبي) הוא יורש העצר של כתר אמירות דובאי. יורש העצר הנוכחי של דובאי הוא שייח' חמדאן בן מוחמד בן ראשד אאל מכתום (בערבית: حمدان بن محمد بن راشد آل مكتوم), שנולד ב-14 בנובמבר 1982.

== רשימת יורשי העצר (נסיכי הכתר) ==

{| class="wikitable"
! תמונה
! שם
! יורשו של
! לידה
! הפך ליורש העצר
! (הפך לנסיך הכתר)
! החל לשלוט
! נפטר
|-
|80x80 פיקסלים
| שייח' סעיד
| שייח' מכטום
| 1878
| colspan="2" | 1907
| 1912
| 1958
|-
|119x119 פיקסלים
| שייח' ראשד
| שייח' סעד
| 1912
| colspan="2" | 20 ביולי 1937
| 10 בספטמבר 1958
| 7 באוקטובר 1990
|-
|110x110 פיקסלים
| שייח' מוחמד
| שייח' מכטום
| 15 ביולי 1949
| colspan="2" | 3 בינואר 1995
| 4 בינואר 2006
| חי
|-
|
| שייח' ראשד
| שייח' מכטום
| 12 בנובמבר 1981
| colspan="2" | 2006 - 1 בפברואר 2008
| לא עלה לשלטון
| 19 בספטמבר 2015
|-
|104x104 פיקסלים
| שייח' חמדאן
| שייח' מוחמד
| 14 בנובמבר 1982
| colspan="2" | 1 בפברואר 2008
|
| חי
|}
*
קטגוריה:פוליטיקאים אמירתים
קטגוריה:דובאי: ממשל
כלב מוסבכנסיס

כלב מוסבכנסיס או זאב מוסבך (שם מדעי: Canis mosbachensis) הוא מין טורף נכחד, שהשתייך לסוג כלב, והיה קרובו של הזאב המצוי ואולי אף היה אביו הקדמון. הוא חי במשך הפליסטוקן התיכון של אירואסיה שלפני 660,000 עד 300,000 שנה מימינו. הוא תואר לראשונה ב-1925 מממצאים בשטחי ריינלנד-פפאלץ שבגרמניה. לעיתים הוא נכלל יחד עם מיני הכלבים קסנוקיון שאולי משויכים לסוג נפרד. חלק מהחוקרים רואים בו אף תת-מין קדום של הזאב האפור, אך אין הסכמה על כך.

כלב זה דמה במראהו לזאב, אך היה קטן יותר, בגודל של זאב הודי או של קויוט, ובמשקל של עד 20 עד 35 קילוגרם. המבנה הדומה לזאב הודי מרמז על קשר בין שני המינים ואולי הוא גדל לאורך הזמן והיגר לאמריקה דרך מעבר יבשתי קדום. עם זאת הזאבים האמיתיים הראשונים הופיעו לפני 0.5-0.3 מיליון שנה מהיום, כך שהתאריכים חופפים.

ממצאים נוספים מרפובליקת סאחה-יקוטיה הרוסית ומסין כנראה השתייכו למין זה, אך אולי שייכים למין נפרד - Canis variabilis. ההבדל העיקרי בינו לזאבים הוא מבנה המלתעות והטוחנות שהיו בעלי צורות רכסים שונות מספיק על מנת להגדירו כמין נפרד.

==קישורים חיצוניים==

קטגוריה:כלב
קטגוריה:יונקים שחיו בפליסטוקן באסיה
קטגוריה:כלביים פרהיסטוריים
קטגוריה:טורפים שחיו בפליסטוקן
עצי אשוח 5

עצי אשוח 5 (ברוסית: Ёлки 5; שהופץ בישראל בשם יולקי 5) הוא סרט קומדיה רוסי משנת 2016, המהווה סרט המשך לסרט "עצי אשוח 1914".<ref></ref>

== עלילה ==
=== בוריס ויבגני ===
בוריס נפרד מאשתו ומייחל שהכל יחזור כפי שהיה. יבגני מנסה לעזור לו להתפייס עם אשתו, אך הוא לא חושד שבוריס מתכנן לגנוב פינגווין מגן החיות של יבגני, אותו הוא רוצה להעניק במתנה לבנו. 

=== אנדריי ===
אנדריי שהיו לו חברות רבות בעבר, מסתפק סוף סוף באישה אחת. אבל הוא מקנא ובודק כל העת את אשתו בחשד שהיא בוגדת בו. 

=== גולש הסנובורד וגולש הסקי ===
גולש הסנובורד גרישה וחברו גולש הסקי דימון מזמינים נערות לדירתם. אבל הבנים הוסחו כל כך ממשחקי מחשב עד ששכחו לקנות עץ חג מולד. הבנות מאיימות לעזוב אם הבחורים לא יצליחו למצוא ולהביא עץ חג המולד. 

=== קונסטנטין ===
קונסטנטין משוכנע שהדרך בה הוא פוגש את השנה החדשה תשפיע על שאר הדברים במהלך השנה. מסיבה זו הוא מבקש בכל דרך אפשרית למשוך את תשומת ליבה של ז'נצ'קה, העובדת איתו באסדת הקידוח פריראזלומנאיה ולהניא אותה מכוונתה להתחתן עם גבר אחר. 

=== מניה ===
מניה יודעת שאפשר למצוא הכל ואת כולם באינטרנט, ולכן היא מחליטה למצוא את הלהבה הישנה שלה ברשת. אבל יש בעיה אחת: עליה ללמד אותה כיצד להשתמש במחשב. וריה וובה מצילים את עצמכם. הם יצטרכו להתמודד עם תשוקות רומנטיות.

== שחקנים ודמויות ==

* איוון אורגנט כבוריס וורובייב 
* סרגיי סבטלקוב כיבגני פבלוביץ' 
* אלנה פלאקסינה כאוליה, אשתו של בוריס, אם לבוריס הקטן 
* אירינה ארכיפובה כאוליה, אשתו של יבגני 
* אלכסנדר גולובין כדימון פומנקו (גולש הסקי) 
* אלכסנדר דומוגרוב הבן כגרישה זמליניקין (גולש הסנואובורד) 
* אנה חילקביץ' כלסיה, חברתו של דימון 
* גושה קוצנקו כפרופסור אנדריי ניקולאביץ' 
* מריה שוקשינה כנטשה, אשתו של אנדריי ניקולאביץ' 
* קיריל פלטניוב כקוסטיה, עובד באסדת הקידוח פריראזלומנאיה 
* קתרינה שפיצה כז'ניה, עובדת באסדת הקידוח פריראזלומנאיה 
* יאן צפניק כמקאר, מוכר הפינגווין 
* אלכסנדר רובק כאלכסנדר קורובין 
* אנסטסיה סמטנינה כקטיה, חברתו של גרישה 
* גלינה סטחנובה כמניה 
* אירינה צ'יפיז'נקו כטטיאנה, מכרה של מניה, מפעילת מעליות 
* יורי צורילו כראש מסוף הגז 
* אלכסיי פטרנקו כגריגורי פבלוביץ' זמליניקין, דודו של בוריס

== הפקה ==
הסרט מורכב משבעה מקטעים המתרחשים במוסקבה, סנקט פטרבורג, סוצ'י, צ'ליאבינסק, פרם, יקטרינבורג ועל משטח הנפט פריראזלומנאיה, השוכן בים ברנץ<ref></ref> ובתחנת החלל הבינלאומית בגובה של 400 ק"מ מעל הקרקע.<ref></ref> בכל אתרים אלה גם נערכו הצילומים בפועל.

== קישורים חיצוניים ==

== הערות שוליים ==

קטגוריה:סנקט פטרבורג בקולנוע
קטגוריה:סרטי המשך רוסיים
קטגוריה:סרטי חג המולד
קטגוריה:סרטי קומדיה רוסיים
קטגוריה:סרטי קומדיה רומנטית
קטגוריה:סרטים רוסיים
קטגוריה:סרטים ברוסית
קטגוריה:סרטי 2016
Nashe Kino

Nashe Kino (ברוסית: «Наше кино») היא חברה רוסית להפקת סרטי קולנוע, שהוקמה בשנת 2011 על בסיס חברת ההפצה באותו שם, שהתקיימה משנת 2003 ועסקה בהפצה בלבד.
== היסטוריה ==
החברה הוקמה על ידי CTB Films וחברת Profit. יוזם החברה היה ראש חברת CTB, המפיק סרגיי סליאנוב בשיתוף פעולה עם ראש חברת Profit, איגור טולסטונוב. החברה החדשה נועדה ליטול חלק בהפקת סרטי קולנוע, עבור 2 חברות האם.

החברה נטלה חלק בהפקה והפצת סרטי אנימציה מוצלחים, שהפיקו אולפני ההנפשה מלניצה ובעיקר הזיכיון "שלושת הבוגאטירים". החברה הפיצה סרטים רבים שהפכו לשוברי קופות כדוגמת שלושת הבוגאטירים בצעדי הסוס, שלושת הבוגאטירים על חופים מרוחקים, שלושת הבוגאטירים ומלך הים, שלושת הבוגאטירים ונסיכת מצרים, איוואן צארביץ' והזאב האפור, סאליוט 7, איוואן צארביץ' והזאב האפור 2, איוואן צארביץ' והזאב האפור 3, איוואן צארביץ' והזאב האפור 4, סוד חותם הדרקון, הגאוגרף שתה את העולם, קו! קין-דזה-דזה, מטרו, השותף, הסקיתי.
==סרטים בולטים בהפקת החברה==
* ג'ונגל (2012)
* רוח הרפאים (2015)
* שוברת הקרח (2016)
* המעטפה (2017)
* סונאטה (2018)
* שוער הגלקסיה (2020)
* סוסון גבנונון (2020)
== קישורים חיצוניים ==
* 

קטגוריה:חברות רוסיות להפקת סרטים
קטגוריה:קצרמר חברות
מודול אי-פריד

במתמטיקה, מודול אי-פריד הוא מודול שאינו מתפרק לסכום ישר של שני תת-מודולים. מודולים אלה הם אבני היסוד של תורת ההצגות של אלגברות. כל מודול ארטיני או נתרי הוא סכום ישר של מספר סופי של מודולים אי-פרידים. מודול בעל אורך סופי אפשר לפרק לסכום ישר של מודולים אי-פרידים באופן יחיד עד כדי סדר (משפט קרול-רמק-שמידט).

מודולים אי-פרידים שהם אינג'קטיביים אפשר לתאר באמצעות האידיאלים הראשוניים של החוג.

== טיפוס ההצגות של אלגברה ==
לחוג ארטיני יש מספר סופי של מודולים פשוטים (עד כדי איזומורפיזם). זהו גם מספרם של המודולים האינג'קטיביים האי-פרידים, ושל המודולים הפרויקטיביים האי-פרידים. עם זאת, מספרם של המודולים האי-פרידים עשוי להיות אינסופי.

אומרים שלאלגברה יש טיפוס הצגות סופי אם יש לה מספר סופי של מודולים אי-פרידים מממד סופי. לדוגמה, כל אלגברה פשוטה למחצה היא בעלת טיפוס הצגות סופי. לפי משפט Auslander, כל מודול אי-פריד של אלגברה סוף-ממדית מטיפוס סופי הוא מממד סופי. לפי משפט Roiter, אם האורך של מודולים אי-פרידים של אלגברה סוף-ממדית הוא חסום, אז היא מטיפוס סופי.

לאלגברה יש טיפוס הצגות מבוית (tame) אם לכל <math>n</math>, כל ההצגות האי-פרידות מממד <math>n</math> שייכות למספר סופי של משפחות חד-פרמטריות. (הגדרה זו כוללת גם את האלגברות בעלות טיפוס סופי). הדוגמה היסודית היא חוג הפולינומים במשתנה אחד, בהתאמה למיון של העתקות ליניאריות לפי צורות ז'ורדן. גם ל-<math>k[x,y]/\langle x^2,y^2 \rangle</math> יש טיפוס הצגות מבוית (קרונקר, 1896; תורת ההצגות שקולה למיון של זוגות מטריצות עד כדי שקילות סימולטנית).

לאלגברה <math>A</math> יש טיפוס הצגות פראי (wild) אם תורת ההצגות שלה אינה כריעה חישובית. במקרה זה קטגוריית ההצגות של כל אלגברה מממד סופי משוכנת בזו של <math>A</math>, כך שאין תקווה למיין את ההצגות של <math>A</math>. לדוגמה, לאלגברה <math>D=k[x,y]/\langle x^2,xy^2,y^3 \rangle</math> יש טיפוס הצגות פראי, וממילא כך גם לאלגברה החופשית ולאלגברת הפולינומים (בשני יוצרים או יותר), שהרי <math>D</math> היא מנה שלהם. לכל אלגברה מממד סופי יש טיפוס הצגות סופי, מבוית או פראי (Drozd, 1977).

=== טיפוס ההצגות של אלגברת חבורה ===
לאלגברת חבורה <math>F[G]</math> יש טיפוס הצגות סופי אם ורק אם המאפיין הוא אפס, או שהמאפיין הוא <math>p</math> ותת-חבורות p-סילו של <math>G</math> הן ציקליות. אם <math>F</math> אינסופי, ל-<math>F[G]</math> יש טיפוס הצגות מבוית אם ורק אם המאפיין הוא 2, ותת-חבורות 2-סילו הן ציקליות, דיהדרליות, דיהדרליות-למחצה או קווטרניונים מוכללים (Higman).

=== טיפוס ההצגות של אלגברת קוויבר ===

מסיבות היסטוריות, גרף מכוון (עם לולאות וקשתות מרובות) נקרא בתורת ההצגות קוויבר (quiver). אלגברת הקוויבר היא המרחב הנפרש על ידי כל המסלולים בגרף (לרבות מסלולים באורך 0, היינו קודקודים), עם פעולת הכפל על ידי הדבקת מסלולים (אם המסלולים אינם ממשיכים זה את זה, מכפלתם אפס). אלו אלגברות בסיסיות (כל מודול פשוט הוא חד-ממדי). כל אלגברה מממד סופי שקולת-מוריטה למנה של אלגברת קוויבר.

משפט גבריאל (1972) ממיין את טיפוס ההצגות של אלגברות קוויבר: לאלגברה <math>FQ</math> יש טיפוס הצגות מבוית אם ורק אם (כאשר שוכחים את כיווני החצים) <math>Q</math> הוא איחוד זר של גרפים שהם דיאגרמות דינקין מהטיפוסים <math>A_n</math>, <math>B_n</math>, או <math>E_n</math> (עבור <math>n=6,7,8</math>).

==קישורים חיצוניים==
* 

==הערות שוליים==

קטגוריה:תורת המודולים
כלב אטרוסקוס

כלב אטרוסקוס או זאב אטרוסקוס (שם מדעי: Canis etruscus) הוא מין טורף נכחד, שהשתייך לסוג כלב. הוא חי בתחילת הפליסטוקן באירואסיה בתחום שבין ספרד לסין, לפני 1.9 עד 1.6 מיליון שנה מהיום והיה קשור לזאב האפור המודרני ולמין הנכחד כלב מוסבכנסיס.

המאובנים שלו נמצאו לראשונה באירופה שלחופי הים התיכון, כשלראשונה התגלו סביב נהר ארנו בקרבת העיר ארצו שבפירנצה, איטליה. מאובניו היו קשים לזיהוי והם תוארו ב-1877 בידי הרופא השווייצרי ממוצא סקוטי צ'ארלס עמנואל פורסיית' מייג'ור שתיאר 3 מיני זאבים מהאזור: Canis falconeri שככל הנראה שייך לסוג קסנוקיון, כלב ארננסיס (Canis arnensis) ומין זה, שכנראה התפתח מהאחרון. ממצאים מצפון יוון שזוהו כמין כלב נפרד בשם המדעי Canis apolloniensis, אוחדו עם מין זה עקב הבדלים קטנים מאוד ביניהם.

כלב זה היה קטן יחסית, לא יותר גדול מתן זהוב והיה בעל לסתות ארוכות יחסית עם שיניים טוחנות גבוהות מעט. הוא היה אוכל כל ולא טורף מובהק. הוא התפשט באירופה סביב 1.8 מיליון שנה עם התפשטותם של טורפים גדולים מהיבשת כמו הפכיקרוקוטה הענקי ומיני כלבים כמו שועל ראקון או האאוקיון הקטנים, שהותאמו לתנאים של נוף פתוח ויבש יותר, שנגרם עקב ההתייבשות של תחילת הפליסטוקן והתקררות האקלים.

==קישורים חיצוניים==

שלד של זאב אטרוסקוס

קטגוריה:בעלי חיים שתוארו ב-1877
קטגוריה:טקסונים שתוארו בידי צ'ארלס עמנואל פורסיית' מיג'ור
קטגוריה:כלב
קטגוריה:יונקים שחיו בפליסטוקן באסיה
קטגוריה:יונקים שחיו בפליסטוקן באירופה
קטגוריה:כלביים פרהיסטוריים
קטגוריה:טורפים שחיו בפליסטוקן
קטגוריה:מאובני טקסונים שתוארו ב-1877
Ctrl (אלבום)

Ctrl הוא אלבום הבכורה של הזמרת האמריקאית סיזה. האלבום יצא לאור ב-9 ביוני 2017, על ידי חברות התקליטים Top Dawg ותקליטי RCA.<ref></ref> במקור, היה אמור האלבום לצאת בסוף 2015.<ref></ref>

מגזין התרבות רולינג סטון דירג את אלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-28.<ref></ref> האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני של המאה ה-21. כתב העת The A.V. Club דירג את האלבום במקום ה-28 ברשימתם "50 האלבומים האהובים ביותר של שנות ה-2010".<ref></ref> בילבורד דירג את האלבום במקום ה-22 ברשימת "100 האלבומים הטובים ביותר של שנות ה-2010".<ref name=":32"></ref>

מגזין פיצ'פורק דירג את האלבום ברשימת "200 האלבומים הטובים ביותר של שנות ה-2010" במקום ה-24.<ref></ref> בשנת 2019, מגזין רולינג סטון ערך את רשימת "100 האלבומים הטובים ביותר של שנות ה-2010" ודירג את האלבום במקום ה-40.<ref></ref>

מגזין הרולינג סטון דירגו את האלבום במקום ה-472 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר.<ref></ref>

== רקע והפקה ==
מרבית רצועות האלבום נכתבו על ידי סיזה. האלבום זכה לשבחים רבים ממבקרי המוזיקה. הוא הופיע לראשונה במקום השלישי בבילבורד 200, ומכר 60,000 עותקים בשבוע הראשון ליציאתו. האלבום כולל את הסינגלים "Drew Barrymore", "Love Galore", "The Weekend" ו-"Broken Clocks". במרץ 2018, זכה האלבום במעמד פלטינה על ידי איגוד תעשיית ההקלטות האמריקאי על כך שמכר למעלה מ-1,000,000 עותקים.<ref></ref> האלבום ושיריו היו מועמדים לארבעה פרסי גראמי, ואילו סיזה הייתה מועמדת בקטגוריית פריצת השנה באותה השנה.<ref></ref>

== רשימת רצועות ==

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
!בריטניה (BPI)<ref></ref>
|זהב
|100,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|9 ביוני 2017
|הזרמת מוזיקה • הורדה דיגיטלית
|טופ דואוג אנטרטיינמנט • תקליטי RCA
|<ref></ref>
|}

==קישורים חיצוניים==
* 

== הערות שוליים ==

קטגוריה:אלבומי בכורה מ-2017
קטגוריה:אלבומי סיזה
קטגוריה:אלבומים באנגלית
קטגוריה:אלבומים שהופקו על ידי בסט קפט סיקרט
קטגוריה:אלבומים שהופקו על ידי דייב פרי
קטגוריה:אלבומים שהופקו על ידי טרסה מרטין
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי פרנק דוקס
קטגוריה:אלבומי פלטינה באוסטרליה
קטגוריה:אלבומי חברת טופ דואוג אנטרטיינמנט
קטגוריה:אלבומי חברת RCA רקורדס
אוקו סוביסטה

אוקו סוביסטה (; נולד ב-6 ביוני 1982) הוא זמר אסטוני. סוביטה ייצג את אסטוניה באירוויזיון 2021 עם השיר The Lucky One.

ב-29 בפברואר 2020 נבחר לייצג את אסטוניה באירוויזיון לשנת 2020 לאחר שניצח בתחרות "Eesti Laul 2020" עם שירו "What Love Is", אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. סוביסטה זכה פעם נוספת בקדם האסטוני לאירוויזיון 2021, ונבחר לייצג את אסטוניה עם השיר "The Lucky One".

== ביוגרפיה ==
אוקו סוביסטה התחיל בקריירתו במהלך העשור הראשון של המאה העשרים ואחת כאשר השתתף בתחרויות מוזיקה שונות ברחבי אסטוניה כגון "Kaks Takti Ette" ושיתוף פעולה עם אמנים שונים כגון בריגיט אויגמל המוכרת באסטוניה. בשנת 2010 השתתף בפסטיבל New Wave הבינלאומי ברוסיה וסיים במקום השלישי. הוא השתתף בנוסף גם באודישנים ל"Golos", הגרסה הרוסית לתוכנית הכישרונות דה וויס, בה הגיע לחצי הגמר.

בשנת 2019 לקח סוביסטה בתוכנית הטלוויזיה האסטונית "Eesti Laul" הבוחרת את הנציג האסטוני לאירוויזיון, הוא הגיע במקום השני אחרי ויקטור קרון. בשנת 2020 ניסה שוב להשתתף בתחרות והפעם ניצח בה - הוכרז כי הוא יישא את הדגל האסטוני ברוטרדם שבהולנד. לאחר ביטול התחרות, סוביסטה זכה בקדם פעם נוספת. סוביסטה יבצע את השיר "The Lucky One" על בימת אירוויזיון 2021. ב-20 במאי 2021, סוביסטה ביצע את השיר בחצי הגמר השני של התחרות וכשל בניסיון להעפיל לגמר, לאחר שהגיע למקום ה-13 עם 58 נקודות.

== דיסקוגרפיה ==
* 2015 - Out of Thunder
* 2016 - Teemant
* 2016 - Supernatural
* 2019 - Pretty Little Liar
* 2019 - Tuult tiibadesse
* 2019 - What Love Is

== קישורים חיצוניים ==

* 

== הערות שוליים ==

קטגוריה:זמרים אסטונים
קטגוריה:זוכי אסטי לאול
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי אסטוניה באירוויזיון
קטגוריה:אסטונים שנולדו ב-1982
What Love Is (שיר של אוקו סוביסטה)

"What Love Is" (בעברית: "מהי אהבה") הוא שיר באנגלית שנכתב והולחן על ידי אוקו סוביסטה, שרון וון, ובוצע על ידי אוקו סוביסטה. ב-29 בפברואר 2020 השיר זכה בתוכנית "Eesti Laul 2020" שמהווה את קדם האירוויזיון האסטוני, ונבחר לייצג את המדינה באירוויזיון 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי אסטוניה באירוויזיון
קטגוריה:שירים באנגלית
נטליה גורדיינקו

נטליה גורדיינקו (; נולדה ב-11 בדצמבר 1987) היא זמרת מולדובנית. בשנת 2006 ייצגה גורדיינקו לראשונה את מדינתה באירוויזיון עם שירה "Loca". באירוויזיון הזה הגיעה למקום ה-20. ב-29 בפברואר 2020 נבחרה גורדיינקו בשנית לייצג את מולדובה באירוויזיון עם שירה "Prison". לאחר ביטול התחרות, גורדיינקו נבחרה לייצג את מולדובה פעם נוספת באירוויזיון 2021, עם השיר "Sugar".

== ביוגרפיה ==
=== ראשית חייה ===
גורדיינקו נולדה בקישינב ב-11 בדצמבר 1987 והיא בעלת מוצא אוקראיני. גורדיינקו שרה במקהלת בית הספר שלה, למדה פסנתר בבית ספר למוזיקה ורקדה באנסמבל של בית הספר שלה למשך עשר שנים. בגיל 15 החלה גורדיינקו בהשתתפות בתחרויות שירה.

=== קריירה ===
בשנת 2005 נהפכה גורדיינקו לזמרת של הלהקה "מילניום". באותה השנה הלהקה השתתפה בגמר לאומי של תחרות ה"קלאה ויקטוריי" והגיעו בלמקום השלישי. מילניום הוזמנה להשתתף בתחרות בינלאומית ברומניה. ב-20 במאי 2006 ייצגה גורדיינקו את מולדובה באירוויזיון עם שירה "Loca". השיר הגיע למקום ה-20 מתוך 24 כשהוא מקבל 22 נקודות בלבד.

ב-2008 זכתה גורדיינקו בתואר "אמן אמירטוס" במולדובה. בשנת 2009 החלה גורדיינקו בפרויקט בשם "DJ Star" בו היא מוכשרת בתור די ג'יי. היא זכתה בפרס בפרויקט אך לא בקלות מכיוון שהתחרתה מול תקליטנים מקצוענים בעוד שהיא חסרת ניסיון.

בשנת 2010 גורדיינקו הוציאה לאור את האלבום הראשון שלה, וב-2011 אלבום שני. ב-2015 הוציאה לאור סינגל חדש בשם "Summertime".

בינואר 2020 הוכרזה גורדיינקו כאחת המתמודדות בקדם המולדובני לאירוויזיון עם שירה "Prison". גורדיינקו זכתה בקדם כשהיא גוברת על 18 מתמודדים נוספים וקיבלה את הזכות לשאת את הדגל המולדובני באירוויזיון 2020 ברוטרדם, הולנד. לאחר ביטול התחרות, היא נבחרה פעם נוספת לייצג את מולדובה באירוויזיון 2021. ב-20 במאי 2021, גורדיינקו ביצעה את "Sugar" בחצי הגמר השני של התחרות, והגיעה למקום השביעי עם 179 נקודות. ב-22 במאי, בגמר התחרות, הגיעה גורדיינקו למקום ה-13 עם 115 נקודות.

== קישורים חיצוניים ==

* 

== הערות שוליים ==

קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי מולדובה באירוויזיון
קטגוריה:זמרות מולדובניות
קטגוריה:ילידות 1987
Prison (שיר של נטליה גורדיינקו)

Prison (בעברית: כלא) הוא שיר באנגלית שנכתב והולחן על ידי פיליפ קירקורוב, שרון וון, דימיטריס קונטופולוס, ובוצע על ידי נטליה גורדיינקו. ב-29 בפברואר 2020 השיר זכה בתוכנית "O melodie pentru Europa 2020" שמהווה את קדם האירוויזיון המולדובני, ונבחר לייצג את המדינה באירוויזיון 2020 ברוטרדם, הולנד.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי מולדובה באירוויזיון
קטגוריה:שירים באנגלית
קטגוריה:שירים על בית סוהר
רכס פובוס

רכס פובוס (באנגלית: Phobos Ridge) הוא רכס סלעי בדרום מזרח האי אלכסנדר, שבאנטארקטיקה.

הרכס ניצב לגדתו המערבית של קרחון מארס.

== היסטוריה ==
=== גילוי ומיפוי הרכס ===

חלק זה של חוף האי אלכסנדר התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

הרכס מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי האוויר שצולמו על ידי אלזוורת'.

הרכס נסקר לראשונה בשנת 1949 על ידי משלחת חקר שטחי חסות איי פוקלנד.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, הרכס נקרא על לשם הירח פובוס - הפנימי מבין שני הירחים של כוכב הלכת מאדים (וזאת בהתייחס לקרחון מארס הסמוך הקרוי על שמו של מאדים (באנגלית: מארס)).

== ראו גם ==

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11729 רכס פובוס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130108 רכס פובוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11224&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס פובוס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/phobos_ridge מחשבון מרחקים - מרחקים מרכס פובוס לאתרים סמוכים]
* [https://www.meteoblue.com/en/weather/current/phobos-ridge_antarctica_6623241 מזג אוויר נוכחי עדכני עבור רכס פובוס]
** [https://www.meteoblue.com/en/weather/14-days/phobos-ridge_antarctica_6623241 תחזית מזג אוויר עדכנית ארוכת טווח עבור רכס פובוס]
** [https://www.meteoblue.com/en/weather/archive/yearcomparison/phobos-ridge_antarctica_6623241 נתוני מזג אוויר היסטוריים עבור רכס פובוס]

== הערות שוליים ==

פובוס
דמיר קדז'ו

דמיר קדז'ו (; נולד ב-24 במאי 1987) הוא זמר קרואטי. הוא מוכר החל משנת 2003 בה הופיע בתוכנית כישרונות בקרואטיה, הוא שיחק במחזות מוזיקליים והופיע בעוד מגוון תוכניות טלוויזיה. ב-29 בפברואר 2020 ניצח בקדם הקרואטי לאירוויזיון, Dora 2020 וזכה לשאת את דגל קרואטיה באירוויזיון 2020 ברוטרדם, הולנד.

== ביוגרפיה ==
=== ראשית חייו ===
דמיר קדז'ו נולד ב-24 במאי 1987 בעיר אומישליי שבאי קרק שבקרואטיה. הוא סיים את לימודיו בבית ספר מוזיקלי באומישליי ושר במקהלה של הכנסייה. כשהיה ילד רצה להיות גינקולוג לצד השירה, אך ויתר על הרעיון כאשר הלך לתחרות הכישרונות "Super Nova Music". דמיר עבר ניתוח בלסת, כי לא היה יכול לדבר ולאכול בצורה נורמלית, והייתה לו בעיה בהגייה של מילים, מה שהיה חשוב למקצוע שבחר. לאחר הניתוח הוא לא היה יכול לדבר למשך חודש, והליך ההחלמה לקח לו שלושה חודשים, עד שיכל ללעוס באופן נורמלי שוב. הוא הודה כי הניתוח גרם לו להיות אדם חזק יותר ובטוח יותר בעצמו ובהחלטות החשובות שהוא לוקח בחייו.

=== קריירה ===
בשנת 2003 הופיע בתוכנית הקרואטית "Super Nova Music", הוא ריגש את הקהל והשופטים עם האישיות שלו והגשת השירים שלו. הוא הגיע למקום השביעי בתוכנית. ההחלטה להופיע בתוכניות טלוויזיה נלקחה בגיל 16 ומאז עבד קשה על מנת להגיע למעמד.

כשנה לאחר מכן, בינואר 2004, הפך קדז'ו לחלק מלהקת הבנים "Saša, Tin i Kedžo" יחד עם סשה לוזר וטים סמרדז'יץ'. הלהקה הוציאה לאור אלבום בכורה בשם "Instant" האלבום מכר 10,000 עותקים והסינגל הבולט שבו "365" הגיע לפסגת המצעד הקרואטי למשך שישה שבועות. ב-2005 הלהקה התפרקה וקדז'ו לקח הפסקה מקריירתו.

לאחר שזכה בפרס בטקס הפרסים "Melodije Istre i Kvarnera" על שיר הבכורה הטוב ביותר עם השיר "Ki bi sad reke" בשנת 2006 ועל המשמעות הטובה ביותר של שיר עם "Kanet na vetru" בשנת 2007, הוא החל להוסיף לשיריו מוטיבים איטלקיים. קדז'ו הופיע במחזמר "Joseph and the Amazing Technicolor Dreamcoat" בתפקיד כפול - בנימין ופוטיפר.

ב-2011 קדז'ו נרשם לדורה 2011, הקדם הקרואטי לתחרות האירוויזיון, הוא הפסיד בקדם. שלוש שנים לאחר מכן, ב-2014 דמיר חזר לעבוד ואף מילא אולמות בהופעותיו. בשנת 2015 ניצח דמיר קדז'ו בפסטיבל הרוסי הבינלאומי "New Wave", ומאז החל לעבוד על שירים באנגלית. ב-2016 ביום האישה הבינלאומי, קדז'ו ערך הופעה גדולה ברייקה.

בדצמבר 2016 קדז'ו זכה בעונה השלישית של תוכנית הטלוויזיה "Tvoje lice zvuči poznato", תוכנית הטלוויזיה הנצפית ביותר בקרואטיה. ב-2020 ניגש דמיר קדז'ו לקדם האירוויזיון הקרואטי "דורה" פעם נוספת, הוא זכה בקדם עם 31 נקודות ועם שירו "Divlji vjetre".

== דיסקוגרפיה ==
=== אלבומים ===
* 2008 - "Damir Kedžo"

=== סינגלים ===
* 2017 - "Sve u meni se budi"
* 2017 - "Ljubavi moja"
* 2018 - "Vojnik ljubavi"
* 2018 - "Mi protiv nas"
* 2018 - "Šuti"
* 2019 - "Srce mi umire za njom"
* 2019 - "Vidi se izdaleka"
* 2019 - "Poljubi me sad"
* 2020 - "Divlji vjetre"

== קישורים חיצוניים ==

== הערות שוליים ==

קטגוריה:זמרים קרואטים
קטגוריה:זמרי פופ
קטגוריה:נציגי קרואטיה באירוויזיון
קטגוריה:משתתפי אירוויזיון 2020
קטגוריה:קרואטים שנולדו ב-1987